2 Maniere om te rus in uitnemendheid! (deel 9 van die jaar van uitnemendheid) - 'N GEMEENTE IN AFRIKA VIR DIE HELE WÊRELD
2 Maniere om te rus in uitnemendheid! (deel 9 van die jaar van uitnemendheid)
Meeste mense dink om die lewe in uitnemendheid te leef moet jy jouself heeltemal in jou kanon in werk.
Dis nie waar nie. Daar is sekere lande waar mense net ses ure per dag werk, soos Swede en ander Skandinawiese lande. En dit gaan goed daar.
Genoeg rus tussen-deur die harde werk is belangrik, en dis ook Bybels. Wat die Bybel in die volgende paar verse leer sal hopelik jou lewe oopmaak tot 'n beter waardering van daardie lewensboei wat ons 'n langnaweek noem:
2 Maniere om rus te vind:
1. Afsondering. Van Elia tot Moses tot Jesus self het onttrek van mense. Dis 'n wonderlike manier om rus te vind. Hierdie manier van rus vind is egter nie moontlik met die selfoon wat konstant lui nie. Hiervoor moet jy beweeg na 'n plek waar jy nie sommer gepla kan word nie. Dit beteken ook nie dat jy bo-op die huis se dak moet gaan sit nie. Kry 'n park of botaniese tuin en gaan daarheen - Vergeet jou selfoon by die huis. As jy kinders het, gaan laai hulle af by iemand wat na hulle sal kyk vir 'n uur of twee.
2. Gebed. Wanneer ons 'n aktiewe gebedslewe het en God se aangesig soek onthou ons ook wat Hy vir ons alles al gedoen het, en belangrikste van alles wat Sy karakter is. Gebed gee ons rus omdat ons dan by die Een is wat help met oplossings vir ons lewe, en self ook die oplossing is. Weereens is dit belangrik om te weet dat om te rus deur te gebed tyd neem. Die bybel herinner ons dat die vrede van God oor ons harte die wag sal hou (Filipense 4). Hierdie rus beleef ons deur genoeg tyd te maak vir gebed.
Hierdie twee maniere wat ons help om rus te vind in God is beskikbaar vir almal, maar vra 'n teogewyde lewe.
Ek bid dat jy daardie lewe van toewyding en uitnemendheid sal lei. Onthou dat uitnemendheid by die werk en jou huis ook vra dat jy in uitnemendheid sal rus vind by God, en DIT neem tyd.